ערן ויזל

**ערן ויזל** (**Eran Viezel**; נולד ב-18 ביוני 1972) הוא פרופסור מן המניין באוניברסיטת בן-גוריון בנגב, חוקר המקרא, סופר ומשורר ישראלי.

## ביוגרפיה
ערן נולד לרחל ומאיר ויזל בקיבוץ נתיב הל"ה. הוא שירת ביחידת מגלן. בשנת 2000 סיים תואר ראשון במקרא ובספרות כללית והשוואתית, בשנת 2003 סיים תואר שני במקרא, ובשנת 2009 השלים תואר שלישי, בהנחיית שרה יפת ובנושא, "הפירוש המיוחס לרש"י לדברי הימים: מקורותיו, שיטותיו, תרומתו לפירוש דברי הימים, ומקומו בתולדות הפרשנות היהודית למקרא".

בשנת 2013 התמנה לחבר סגל במחלקה למקרא ומזרח קדום באוניברסיטת בן-גוריון. בשנת 2022 הועלה לדרגת פרופסור מן המניין.

במהלך השנים לימד ויזל באוניברסיטאות באירופה, בארצות הברית ובסין.

ויזל נשוי לאלה לבית שטרן ולהם ארבעה ילדים. הוא מתגורר בקיבוץ נתיב הל"ה.

## כיווני מחקרו
ויזל עוסק במחקריו בפרשנות המקרא לדורותיה ובדגש על הפרשנות הרבנית, החל מפרשנות חז"ל, דרך פרשנות המקרא בימי הביניים ועד למחקר המקרא בתקופת ההשכלה ובזמן המודרני. מחקריו ניכרים בפרספקטיבה היסטורית ותרבותית רחבה, והוא מרבה לעסוק בסוגיות מתודולוגיות ובתולדות המחקר. מבין מפעליו: שאלת חיבור ספרי המקרא במסורת היהודית לדורותיה.

לצד פועלו המחקרי ויזל הוא משורר וסופר.

## ספריו
#### ספרי מחקר
* **הפירוש המיוחס לרש"י לספר דברי הימים**, ירושלים: מאגנס, 2010.
* **כוונת התורה וכוונת הקורא בה: פרקי התמודדות**, ירושלים: מאגנס, 2021.

#### ספרי שירה ופרוזה
* **הלכנו הרחק עד הנה**, מוסד ביאליק, סדרת כבר, 2012, עורכת: ליאת קפלן.
* **ממתינים לזאב**, הוצאת קשב לשירה, 2016, עורכת: ליאת קפלן.
* **בשבחי הבדידות**, הוצאת ידיעות אחרונות ספרי חמד, 2016, עורכת: נוית בראל, הספר זכה בפרס אקו"ם לשנת 2015.
* **תיק דרום**, הוצאת ידיעות אחרונות ספרי חמד, 2018, עורכת: נוית בראל, הספר זכה במענק לתרגום של משרד התרבות וקרן 'עם הספר'.
* **מבוא לקולולוגיה**, הוצאת אפרסמון, 2023, עורך: חיים וייס.

#### ספרים בעריכתו
* **ליישב פשוטו של מקרא: אסופת מחקרים בפרשנות המקרא** (יחד עם שרה יפת), ירושלים: מוסד ביאליק, 2011.
* **[[שנתון לחקר המקרא והמזרח הקדום]]** (יחד עם נפתלי ש' משל, וברוך יעקב שורץ), כו, ירושלים: מאגנס, 2020; כז, ירושלים: מאגנס, 2023.

## קישורים חיצוניים

* 
* 
* 

* ערן ויזל באתר אוניברסיטת בן-גוריון.
* ערן ויזל באתר הוצאת מאגנס.
* 
* 
* עמדת המסורת היהודית לדורותיה בשאלת חיבור התורה, סדרת הרצאות באתר יוטיוב, ערוץ בית אבי חי
* 
* 

#### מאמרים נבחרים
* הטעמים אלוהיים והמלות של משה: השקפתו של ר' אברהם אבן עזרא בשאלת חלקו של משה בכתיבת התורה, מקורותיה ומסקנותיה, תרביץ**[[תרביץ]]**, פ (תשע"ב), עמ' 387–407.
* דעתם של פרשני המקרא בימי הביניים בשאלת חיבור ספרי המקרא: היבטים מחקריים ומתודולוגיים, **תרביץ**, פד (תשע"ו), עמ' 103–158.
* תולדות מחקר פרשנות המקרא בימי הביניים בישראל במאה העשרים ובראשית המאה העשרים ואחת, **מדעי היהדות**, 54 (תש"ף), עמ' 121–185.
* בין שאלתו של יצחק אברבנאל לתשובתו של יוסף חיון – שלב חדש בשאלת חלקו של משה בכתיבת התורה, **זר רימונים: מחקרים במקרא ובפרשנותו מוקדשים לפרופסור רימון כשר**, עורכים: מ' אביעז, א' עסיס, וי' שמש, אטלנטה 2013, עמ' 603–619.
* The Influence of Realia on Biblical Depictions of Childbirth, *Vetus Testamentum* 61 (2011), pp. 685–689
* Isaac Abravanel’s Question and Joseph Hayyun’s Answer: A New Stage in the Issue of Moses’ Role in the Composition of the Torah, *Religious Studies and Theology* 35 (2016), pp. 53–72
* Radical Jewish Study of the Masoretic Text during the Enlightenment Period: Joshua Heschel Schorr, Abraham Krochmal, and Elimelech Bezredḳi, *European Journal of Jewish Studies* 10 (2016), pp. 50–78
* The Rise and Fall of Jewish Philological Exegesis on the Bible in the Middle Ages: Causes and Effects, *Review of Rabbinic Judaism* 20 (2017), pp. 48–88

## הערות שוליים

קטגוריה:סגל אוניברסיטת בן-גוריון בנגב: מקרא, ארכאולוגיה והמזרח הקדום
קטגוריה:חוקרי מקרא ישראלים
קטגוריה:משוררים ישראלים
קטגוריה:סופרים ישראלים
קטגוריה:נתיב הל"ה: אישים
קטגוריה:משוררים כותבי עברית
קטגוריה:סופרים כותבי עברית
קטגוריה:לוחמי יחידת מגלן
קטגוריה:בוגרי תיכון אזורי ע"ש ברנר בגבעת ברנר
קטגוריה:בעלי תואר דוקטור מהאוניברסיטה העברית בירושלים
קטגוריה:שנתון לחקר המקרא והמזרח הקדום
קטגוריה:ישראלים שנולדו ב-1972